CELEX: 62020TN0116
Language: el
Date: 2020-02-20 00:00:00
Title: Υπόθεση T-116/20: Προσφυγή της 20ής Φεβρουαρίου 2020 — Società agricola Vivai Maiorana κ.λπ. κατά Επιτροπής

20.4.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 129/19
            
         
      Προσφυγή της 20ής Φεβρουαρίου 2020 — Società agricola Vivai Maiorana κ.λπ. κατά Επιτροπής
      (Υπόθεση T-116/20)
      (2020/C 129/24)
      Γλώσσα διαδικασίας: η ιταλική
      
         Διάδικοι
      
      
         Προσφεύγουσες: Società agricola Vivai Maiorana Ss (Curinga, Ιταλία), Confederazione Italiana Agricoltori — CIA (Ρώμη, Ιταλία), MIVA — Moltiplicatori Italiani Viticoli Associati (Faenza, Ιταλία) (εκπρόσωποι: E. Scoccini και G. Scoccini, δικηγόροι)
      
         Καθής: Ευρωπαϊκή Επιτροπή
      
         Αιτήματα
      
      Οι προσφεύγουσες ζητούν από το Γενικό Δικαστήριο:
      
                  —
               
               
                  να ακυρώσει τον εκτελεστικό κανονισμό (ΕΕ) 2019/2072 της Επιτροπής, της 28ης Νοεμβρίου 2019, μόνον ως προς: –παράρτημα IV– Μέρη: A (σπόροι κτηνοτροφικών φυτών,) B (σπόροι δημητριακών) Γ (άμπελος), ΣΤ (σπόροι κηπευτικώνi), Θ (φυτάρια), Ι (οπωροφόρα φυτά)·
               
            
                  —
               
               
                  να κηρύξει ανίσχυρο τον κανονισμό (ΕΕ) 2016/2031 ως προς το άρθρο 36, το παράρτημα I, τμήμα 4, σημείο 3, και ως προς το άρθρο 37, παράγραφος 2.
               
            
         Λόγοι ακυρώσεως και κύρια επιχειρήματα
      
      Η υπό κρίση προσφυγή στρέφεται κατά του εκτελεστικού κανονισμού (ΕΕ) 2019/2072 της Επιτροπής, της 28ης Νοεμβρίου 2019, για τη θέσπιση ενιαίων όρων για την εφαρμογή του κανονισμού (ΕΕ) 2016/2031 του Ευρωπαϊκού Κοινοβουλίου και του Συμβουλίου, όσον αφορά τα προστατευτικά μέτρα κατά των επιβλαβών για τα φυτά οργανισμών, και για την κατάργηση του κανονισμού (ΕΚ) 690/2008 της Επιτροπής και την τροποποίηση του εκτελεστικού κανονισμού (ΕΕ) 2018/2019 της Επιτροπής (ΕΕ 2019, L 319, σ. 1), μόνον ως προς: –παράρτημα IV– Μέρη: A (σπόροι κτηνοτροφικών φυτών,) B (σπόροι δημητριακών) Γ (άμπελος), ΣΤ (σπόροι κηπευτικώνi), Θ (φυτάρια), Ι (οπωροφόρα φυτά).
      Προς στήριξη της προσφυγής τους, οι προσφεύγουσες προβάλλουν τέσσερις λόγους.
      
                  1.
               
               
                  Με τον πρώτο λόγο προβάλλεται παράβαση του άρθρου 36, στοιχεία ε' και στ', του κανονισμού (ΕΕ) 2016/2031, παραβίαση της αρχής της αναλογικότητας, καθώς και έλλειψης αιτιολογίας στην υπό κρίση υπόθεση.
                  
                              —
                           
                           
                              Συναφώς διατείνονται ότι το μηδενικό κατώτατο όριο της παρουσίας ενωσιακών ρυθμιζόμενων επιβλαβών οργανισμών μη καραντίνας (ΡΕΟΜΚ) στα αυτόχθονα φυτά προς φύτευση, που καθορίστηκε από την Επιτροπή στο παράρτημα IV του κανονισμού (ΕΕ) 2019/2072, καθορίστηκε χωρίς τη διενέργεια ενδεδειγμένου ελέγχου, όπως προβλέπεται στο άρθρο 36, στοιχεία ε' και στ', του κανονισμού (ΕΕ) 2016/2031, ότι η παρουσία των ΡΕΟΜΚ έχει μη βιώσιμο οικονομικό αντίκτυπο και ότι υπάρχουν διαθέσιμα μέτρα που μπορούν να υλοποιηθούν για την παρεμπόδιση της παρουσίας τους.
                           
                        
            
                  2.
               
               
                  Με τον δεύτερο λόγο προβάλλεται παραβίαση της διεθνούς συνθήκης του Οργανισμού Τροφίμων και Γεωργίας των Ηνωμένων Εθνών (FAO) σχετικά με τους φυτογενετικούς πόρους για τη διατροφή και τη γεωργία (ITPGRFA).
                  
                              —
                           
                           
                              Συναφώς, διατείνονται ότι ο καθορισμός μηδενικού κατώτατου ορίου για την παρουσία ΡΕΟΜΚ στους αυτόχθονες φυτογενετικούς πόρους συνιστά παράβαση του άρθρου 9 της διεθνούς συνθήκης του FAO σχετικά με τους φυτογενετικούς πόρους για τη διατροφή και τη γεωργία (ITPGRFA), που έχει υπογραφεί από την ΕΕ και από τα κράτη μέλη της Ένωσης.
                           
                        
            
                  3.
               
               
                  Με τον τρίτο λόγο προβάλλεται παράβαση του κανονισμού (ΕΕ) 2018/848 του Ευρωπαϊκού Κοινοβουλίου και του Συμβουλίου, της 30ής Μαΐου 2018, για τη βιολογική παραγωγή και την επισήμανση των βιολογικών προϊόντων και για την κατάργηση του κανονισμού (ΕΚ) 834/2007 του Συμβουλίου (ΕΕ 2018, L 150, σ. 1).
                  
                              —
                           
                           
                              Συναφώς διατείνονται ότι η διαδικασία επιλογής και τυποποίησης των φυτικών ποικιλιών που προκύπτει από την εφαρμογή των ορίων για τους ΡΕΟΜΚ συνιστά ευθεία παράβαση των διατάξεων του κανονισμού (ΕΕ) 2018/848.
                           
                        
            
                  4.
               
               
                  Με τον τέταρτο λόγο προβάλλεται αντίθεση προς τη γεωργική πολιτική της Ευρωπαϊκής Ένωσης.
                  
                              —
                           
                           
                              Συναφώς, διατείνονται ότι o καθορισμός ορίων για τους ΡΕΟΜΚ αντιτίθεται προς τη γεωργική πολιτική της Ευρωπαϊκής Ένωσης και ειδικότερα προς τις ακόλουθες πράξεις:
                              
                                          —
                                       
                                       
                                          Οδηγία 92/43/ΕΟΚ του Συμβουλίου, της 21ης Μαΐου 1992, για τη διατήρηση των φυσικών οικοτόπων καθώς και της άγριας πανίδας και χλωρίδας (ΕΕ 1992, L 206, σ. 7)·
                                       
                                    
                                          —
                                       
                                       
                                          Κανονισμός (EE) 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (ΕΕ 2012, L 343, σ. 1)·
                                       
                                    
                                          —
                                       
                                       
                                          Κανονισμός (ΕΕ) αριθ. 1305/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) και την κατάργηση του κανονισμού (ΕΚ) αριθ. 1698/2005 του Συμβουλίου (ΕΕ 2013, L 347, σ. 487)·
                                       
                                    
                                          —
                                       
                                       
                                          Άρθρο 8 του κατ’ εξουσιοδότηση κανονισμού (ΕΕ) 807/2014 της Επιτροπής, της 11ης Μαρτίου 2014, για τη συμπλήρωση του κανονισμού (ΕΕ) αριθ. 1305/2013 για τη στήριξη της αγροτικής ανάπτυξης (ΕΕ 2014, L 227, σ. 1).